5-ös trolibusz (Szeged)

A szegedi **5-ös jelzésű trolibusz** a *Körtöltés utca* és a *Gyermekkórház* között közlekedik. A viszonylatot a Szegedi Közlekedési Társaság üzemelteti.

## Története

### Az első szegedi trolijárat

Ez volt Szeged első trolibuszvonala. 1979. április 29-én indult meg a forgalom a *Bartók tér* és a *Gyermekkórház* között. Az 5-ös számot a korábban Újszegedre közlekedő 5-ös villamos emlékére kapta a járat. A kezdeti időszakban még nem volt kiépített felsővezeték a Pulz utcai trolibusz-telephelyig, ezért éjszakánként teherautóval vontatták be a trolibuszokat a garázsba. 1979. október 1-jétől a *Bakay Nándor utca* és a *Bartók tér* között elindult az 5A trolibusz.

### 1981–2012; Vértói út – Gyermekkórház

1981-ben a vonalat meghosszabbították; az év október 10-e után a *Vértói út* és a *Gyermekkórház* közötti 6,2 km hosszú útvonalon közlekedett mintegy 30 éven át. 1982. január 11. és 1983. március 12. között a *Vértói út* és a *Bartók tér* között az **5B** trolibusz is közlekedett. Az 5A trolibusz 1996-ban szűnt meg.

Időről időre a városban folyó munkálatok miatt terelt vagy rövidített útvonalon közlekedett. 1995. július 30-ától 1996. augusztus 25-éig rövidített útvonalon, a Vértói út és a Széchenyi tér között közlekedett a Belvárosi híd felújítása miatt, a vonal másik szakaszán pótlóbuszok közlekedtek. 2004-ben a Tisza Lajos körút felújítása és átépítése miatt többször is pótlóbuszok közlekedtek a Gyermekkórház – Bartók tér szakaszon. A 7-es trolibusz szünetelése idején 2005 novemberétől 2006 szeptemberéig az 5-ös sűrűbben közlekedett.

### 2012–; Körtöltés utca – Gyermekkórház

2012. március 3-tól a járat végállomása a Körtöltés utca lett. 2017. június 16-ától megáll a Tündér utca megállóhelyen.

## Járművek

A vonalon általában Škoda, Mercedes, illetve Solaris szóló trolibuszok közlekednek.

## Jegyzetek

1. ↑ Kiss Gábor Gergely (2007-01-18). A szegedi tömegközlekedés legjei (magyar). Délmagyarország. Archived from the original on október 4, 2013. Retrieved on február 27, 2012.
2. ↑ Harmincéves a szegedi troliközlekedés (magyar) 3. Gördülő Hírek (2009-04-28). Archived from the original on május 17, 2013. Retrieved on március 24, 2012.
3. ↑ 3,0 3,1 Részt vett a szegedi troliközlekedés létrehozásában (magyar) 6. Gördülő Hírek (2008-01-11). Archived from the original on május 17, 2013. Retrieved on március 24, 2012.
4. ↑ Szombaton indul a 2-es villamos! Itt van valamennyi új menetrend!. *Délmagyar.hu* (2012-2-27). Archived from the original on február 29, 2012. Retrieved on március 4, 2012.
5. ↑ Közlemények – Elindul a közlekedés a 2-es vonalon. Szegedi Közlekedési Kft.. Archived from the original on május 10, 2012. Retrieved on március 4, 2012.
6. ↑ Szünidei menetrend június 16-tól. Retrieved on december 29, 2019.

## Források

* Troli-sztori a Napfény városából. IHO (2010-02-20). Archived from the original on október 4, 2013. Retrieved on október 1, 2013.
* Az 5-ös trolibusz menetrendje. SZKT. Retrieved on március 19, 2020.

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap